CELEX: 62017TN0734
Language: da
Date: 2017-11-03 00:00:00
Title: Sag T-734/17: Sag anlagt den 3. november 2017 — ViaSat mod Kommissionen

22.1.2018   
            
            
               DA
            
            
               Den Europæiske Unions Tidende
            
            
               C 22/48
            
         Sag anlagt den 3. november 2017 — ViaSat mod Kommissionen
   (Sag T-734/17)
   (2018/C 022/64)
   Processprog: engelsk
   
      Parter
   
   
      Sagsøger: ViaSat, Inc. (Carlsbad, Californien, De Forenede Stater) (ved advokaterne J. Ruiz Calzado, L. Marco Perpiñà og S. Semey)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens stiltiende afgørelse om afslag af 24. august 2017 annulleres, idet denne er en følge af Kommissionens undladelse af inden for den fastsatte frist i henhold til artikel 8, stk. 3, i forordning nr. 1049/2001 at besvare sagsøgerens genfremsatte begæring om aktindsigt af 10. juli 2017 i forbindelse med den anmodning om aktindsigt, der blev indgivet den 2. maj 2017 med nr. 2017/2592 vedrørende oplysninger, der er blevet fremlagt eller udvekslet i forbindelse med en indkaldelse af ansøgninger om pan-europæiske systemer for mobile satellittjenester.
            
         
               —
            
            
               Kommissionen tilpligtes at betale sagsomkostningerne, herunder de omkostninger, der afholdes af en intervenerende part.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Med det første anbringende anføres det, at Kommissionen har tilsidesat sin pligt til i henhold til artikel 296, stk. 2, TEUF at give en begrundelse.
            
         
               2.
            
            
               Med det andet anbringende anføres det, at Kommissionen har undladt at foretage en konkret og individuel undersøgelse af de ønskede dokumenter.